## Rješenje o odobrenju objavljivanja ponude za preuzimanje društva Nova banka d.d. Zadar za Orsz gos Takar"kp"nzt r "s Kereskedelmi Bank R"szv"nyt rsas g, Budimpešta, Mađarska

### NN 26/2005 (23.2.2005.), Rješenje o odobrenju objavljivanja ponude za preuzimanje društva Nova banka d.d. Zadar za Orsz gos Takar"kp"nzt r "s Kereskedelmi Bank R"szv"nyt rsas g, Budimpešta, Mađarska

# KOMISIJA ZA VRIJEDNOSNE PAPIRE REPUBLIKE HRVATSKE

465

Sukladno odredbama članka 13.
stavka 2. Zakona o preuzima­nju dioničkih društava (»Narodne novine« broj
84/02, 87/02 i 120/02), Komisija za vrijednosne papire Republike Hrvat­ske,
teme­ljem Zahtjeva društva ORSZÁGOS TAKARÉKPÉNZTÁR ÉS KERESKEDELMI BANK
RÉSZVÉNYTÁRSASÁG, Budimpešta, Nŕdor u. 16, Mađarska, zastupanog po opuno­moćeniku,
Nikolini Golubić, odvjetnici iz Zagreba, Amruševa 13, za odobre­nje objav­ljiva­nja
ponude za preuzima­nje javnog dioničkog društva NOVA BANKA d.d., Zadar, Marka
Oreškovića 3, na sjednici održanoj 17. ve­ljače 2005. godine, donijela je

## RJEŠENJE

1. Društvu ORSZÁGOS
TAKARÉKPÉNZTÁR ÉS KERESKEDELMI BANK RÉSZVÉNYTÁRSASÁG, Budimpešta, Nŕdor u. 16,
Mađarska, odobrava se objav­ljiva­nje ponude za preu­zima­nje javnog dioničkog
društva NOVA BANKA d.d., Zadar, Marka Oreškovića 3.

2. Ovo Rješe­nje objavit će se u
»Narodnim novinama«.

```
Obrazloženje
```

I. Društvo ORSZÁGOS TAKARÉKPÉNZTÁR
ÉS KERESKEDELMI BANK RÉSZVÉNYTÁRSASÁG, Budimpešta, Nŕdor u. 16, Mađarska (da­lje
u tekstu: Ponudite­lj), zastupano po opunomoćeniku, Nikolini Golubić,
odvjetnici iz Zagreba, Amru­ševa 13, podnijelo je Komisiji za vrijednosne
papire Repub­like Hrvatske (da­lje u tekstu: Komisija), 5. siječ­nja 2005.
godine, sukladno odredbi članka 13. stavak 1. Zakona o preuzima­nju dioničkih
društava (da­lje u tekstu: Zakon), Zahtjev za odobre­nje objav­ljiva­nja ponude
za preuzima­nje trgovačkog društva NOVA BANKA d.d., Zadar, Marka Oreškovića 3
(da­lje u tekstu: Izdavate­lj), ponudu i isprave iz članka 12. stavak 2.
Zakona.

Komisija je 18. siječ­nja 2005.
godine zatražila ispravak teksta ponude za preuzima­nje i dopunu dokumentacije.
Pos­ljed­nju dopunu dokumentacije, Komisija je zaprimila 16. ve­ljače 2005.
godine, od kada se Zahtjev Ponudite­lja za odobre­nje objav­ljiva­nja ponude za
preuzima­nje smatra urednim.

II. Izdavate­lj je javno
dioničko društvo, sukladno odredbi članka 14. Pravilnika o sadržaju i obliku
financijskih i poslovnih izvješća javnih dioničkih društava (»Narodne novine«
broj 118/03), u svezi s odredbama članka 114. stavaka 1. i 5. Zakona o tržištu
vrijednosnih papira (»Narodne novine« broj 84/02).

Komisija je izvršila uvid u
podatke sudskog re­gistra na Internetu te utvrdila da teme­ljni kapital
Izdavate­lja iznosi 455.279.600,00 kuna.

Uvidom u podatke Središ­nje
depozitarne agencije d.d., Zagreb, iz predmeta: Komisija – dostava podataka o
izdavate­ljima; klasa: 450-08/04-01/86, utvrđeno je da je Izdavate­lj na zad­nji
dan u mjesecu srp­nju, kolovozu i rujnu 2004. godine, imao više od 100
dioničara.

III. Ponudite­lj je 7. prosinca
2004. godine, teme­ljem Ugovora o kupoprodaji dionica, sklop­ljenog između
Ponudite­lja i društava REGINTER d.o.o., Zagreb, Nova ves 11; SEEF HOLDINGS
Ltd., George Town, P.O. Box 265G, Grand Cayman, Kajmanski otoci i SWR
INVESTMENTS Ltd., George Town, P.O. Box 309, Grand Cayman, Kajmanski otoci, po
cijeni od 108,45 € po dionici, stekao 2.131.289 dionica Izdavate­lja,
odnosno 93,63% teme­ljnog kapitala i 93,63% glasova koje daju dionice s pravom
glasa, a nakon koje­g stjeca­nja Ponudite­lj raspolaže s ukupno 2.131.289
dionica, što predstav­lja 93,63% teme­ljnog kapitala, odnosno 93,63% od ukupnog
broja glasova koje daju dionice s pravom glasa, te je utvrđeno da je za
Ponudite­lja obveza objav­ljiva­nja ponude za preuzima­nje nastala sukladno
članku 4. stavak 1. Zakona.

IV.
Cijena po kojoj Ponudite­lj nudi otkup dionica u ponudi za preuzima­nje iznosi
819,92 kune po dionici, a što je sukladno članku 15. stavak 3. Zakona, a u
svezi članka 2. točka 6. Zakona, budući da je na dan sklapa­nja Ugovora o
kupoprodaji dionica Izdavate­lja od 7. XII. 2004. godine, sred­nji devizni
tečaj Hrvatske narodne banke za 1,00 € iznosio 7,56 kuna.
Prema očitova­njima Zagrebačke burze d.d., Zagreb i Varaždinske burze d.d.,
Varaždin, dostav­ljenim na zahtjev Komisije, prosječna cijena ostvarena na
burzi u zad­nja tri mjeseca prije nastanka obveze objav­ljivanja ponude za
preuzima­nje, niža je od ponuđene. S obzirom na naprijed navedeno, utvrđeno je
da je cijena izražena u ponudi za preuzima­nje u iznosu od 819,92 kuna po
dionici, utvrđena u skladu s odredbom članka 15. stavci 3. – 6. Zakona.

V.
Ponudite­lj je vlasnik 2.131.289 redovnih dionica Izda­vate­lja, a teme­ljni
kapital Izdavate­lja podije­ljen je na 2.276.398 redovnih dionica, svaka u
nominalnom iznosu od 200,00 kn. Novčana sredstva potrebno je osigurati sukladno
odredbi članka 9. stavka 1. Zakona, za plaća­nje preostalih 144.972 dionica
Izdavate­lja s pravom glasa, u iznosu od najma­nje 118.865.442,20 kuna. Uvidom
u Garanciju broj 4004-0-06742, koju je 2. ve­ljače 2005. godine, u korist svih
dioničara Izdavate­lja, izdala ZAGREBAČKA BANKA d.d., Sektor tržišta kapitala i
velikih sustava, Zagreb, Savska 60, s rokom važe­nja od 60 dana od datuma zad­nje
objave ponude za preuzima­nje, utvrđeno je da je Ponudite­lj osigurao sredstva
u iznosu od 119.000.000,00 kuna.

VI.
Nada­lje, utvrđeno je da su Zahtjevu priložene potvrde o plaćenoj administrativnoj
pristojbi i naknadi, sukladno odredbama članka 2. točke 24. Pravilnika o vrsti
i visini administrativnih pristojbi i naknada (»Narodne novine« broj 115/02 i
43/03).

VII.
Budući da je Ponudite­lj Komisiji dostavio izmjenu teksta ponude za preuzima­nje
i dokumentaciju na način kako je to od ­nje­ga zatraženo u pogledu svih
utvrđenih nedostataka, odlučeno je kao u izreci.

VIII.
Teme­ljem odredbe članka 8. stavka 4. Zakona o tržištu vrijednosnih papira, ovo
Rješe­nje objav­ljuje se u »Narodnim novinama«.

UPUTA O PRAVNOM LIJEKU

Protiv ovog Rješe­nja žalba nije
dopuštena, ali se može pokrenuti upravni spor podnoše­njem tužbe Upravnom sudu
Republike Hrvatske u roku od 30 dana od dana primitka ovog Rješe­nja.

Klasa: UP/I-450-08/05-02/01
Urbroj: 567-01/05-11
Zagreb, 17. ve­ljače 2005.

Predsjednik Komisije
**Mi­ljenko Fičor,** v. r.

Rješenje, NN 26/2005-465